Biserica Ortodoxă Română Sf. Luca Roeselare

Vizita Înaltpreasfințitului Părinte Mitropolit Iosif la Parohia „Sfântul Luca” Roeselare – 26 iunie 2022
2022-06-26 00:00 - 23:59 (Europe/Paris)
Duminica, 26 iunie 2022, în Duminica a 2-a după Rusalii (a Sfinților Români), Parohia Ortodoxă Română „Sfântul Luca” din Roeselare a avut deosebita bucurie de a-l primi în mijlocul său pe Înaltpreasfințitul Părinte Mitropolit Iosif al Mitropoliei Ortodoxe Române a Europei Occidentale și Meridionale.

În cadrul slujbei, Înaltpreasfinția Sa a ținut un cuvânt de învățătură, în care a subliniat importanța vieții noastre în sfințenie, accentuând faptul că familia este cel mai important pilon pentru educația și formarea noii generații. De asemenea, ierarhul nostru a vorbit despre legătura noastră neîntreruptă cu patria mamă, România, spunând că, deși trăim departe de casă, în Biserica Ortodoxă ne simțim mereu aproape de țară și de tradițiile noastre.

Înaltpreasfințitul Iosif a încurajat credincioșii să rămână uniți în credință și în dragostea față de Biserică, în ciuda distanței fizice care ne desparte de România, subliniind că biserica este locul în care toți românii ortodocși, indiferent de colțul lumii în care trăiesc, se regăsesc împreună în Hristos.

Suntem profund recunoscători Înaltpreasfințitului Părinte Mitropolit Iosif pentru grija și rugăciunile sale necontenite pentru comunitatea noastră, care ne însoțesc pe fiecare dintre noi.

Redactare text: dna. preoteasă Loredana MeraFotografii din Arhiva parohiei ortodoxe Sf. LUCA Roeselare

Galerie

Pelerinaj la capul Sfântului Ioan Înaintemergătorul și Botezătorul Domnului, catedrala din Amiens, Franța
2021-06-26 00:00 - 23:59
Cu binecuvântarea Înaltpreasfințitului Părinte Mitropolit Iosif, sâmbătă, 26 iunie 2021, am avut bucuria de a înălța un Imn-Acatist în măreața catedrală din Amiens, Franța, loc ce adăpostește capul Sfântului Ioan Înaintemergătorul și Botezătorul Domnului.

Evenimentul a adunat numeroși credincioși ortodocși veniți din mai multe regiuni din Franța și Belgia, care au luat parte cu evlavie la această rugăciune de slavă adusă lui Dumnezeu și sfinților Săi.

Mulțumim tuturor celor care au participat la acest pelerinaj duhovnicesc, trăind împreună momente de har și comuniune în credință.

Slavă lui Dumnezeu pentru toate!

Redactare text: dna. preoteasă Loredana MeraFotografii din Arhiva parohiei ortodoxe Sf. LUCA Roeselare

Galerie

Cămașa lui Hristos a fost cinstită de românii ortodocși în bazilica din Argenteuil
2019-04-05 00:00 - 2019-04-09 23:59
